Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumala on pyhä. Koska hän on pyhä, hän täytyy tuomita synti.
Hän tuomitsee synnin kahdella tavalla.
Toinen niistä tapahtuu lunastuksessa.
Raamatun tärkein totuus on lunastus, -
jonka Messias sai aikaan vuodattaessaan verensä ristinpuulla.
Toinen tapa, jolla Jumala tuomitsee synnin, -
on syntisen kuolema ja ikuinen piina kadotuksessa.
Mitä Jumala sitten käyttää tuomion perusteena?
Siitä puhumme tänään.
Otetaan esille Ilmestyskirjan luku 15.
Ilm. 15.
Jumala on aiemmissa luvuissa ilmoittanut tuomion tulevan.
Hänen tuomioistaan on puhuttu Ilm. 8-9:ssä.
Luvussa 15 aletaan puhua tuomion lisäksi Jumalan vihasta, -
jonka hän vuodattaa maailmaan.
Jumalan viha kukistaa Babylonin, pahan valtakunnan.
Jumala lähettää enkelin korjaamaan sirpillä satoa maailmasta -
Jumalan viinikuurnaan, -
jossa hänen tuomionsa kuluttaa ne, jotka eivät häntä tunne.
Mutta miten tuomio pitäisi ymmärtää?
Otetaan esille Ilmestyskirjan 15. luvun jae 1.
Ilm. 15:n tarkoituksena on -
auttaa meitä ymmärtämään Jumalan tuomion luonnetta ja perustaa.
Ilm. 15:1: -
"Ja minä näin toisen tunnusmerkin taivaassa, suuren ja ihmeellisen..."
Miksi Jumala käyttää tuomioista kertovan luvun alussa -
sanaa ihmeellinen?
Siksi että vuodatettuaan tuomionsa -
Jumala perustaa valtakuntansa.
Tuomion seuraus on suuri ja ihmeellinen.
"Ja minä näin toisen tunnusmerkin taivaassa, suuren ja ihmeellisen: -
seitsemän enkeliä, joilla oli seitsemän viimeistä vitsausta..."
Sana "vitsaus" tarkoittaa tässä iskua.
Se muistuttaa Toisen Mooseksen kirjan termiä "vitsaus".
Jumala haluaa meidän ymmärtävän, -
että Ilm. 15:n seitsemän vitsausta muistuttavat -
2. Moos:n kymmentä vitsausta. Niistä seurasi nimittäin lunastus.
Jumala toi kansansa Egyptin orjuudesta.
Egypti on maailman vertauskuva. Hän tuo meidät pois maailmasta, -
jota kuvaa Ilmestyskirjassa Babylon, suuri portto.
Lunastus on perustana siirtymävaiheelle -
tästä ajasta Jumalan valtakuntaan, eikä se tapahdu ilman tuomioita.
Tässä puhutaan siis 7 enkelistä.
Luku 7 kuvaa erottamista tiettyä tarkoitusta varten sekä pyhyyttä.
Nämä 7 enkeliä vuodattavat 7 viimeistä vitsausta, -
jotta Jumalan suunnitelma ja pyhyys tulisivat ilmi hänen valtakunnassaan.
Ilm. 15 kertoo tuomion ja Jumalan valtakunnan välisestä suhteesta.
Jae 1 jatkuu: -
"...sillä niissä [7 vitsauksessa] Jumalan viha täyttyy."
On hyvä uutinen, että Jumalan viha loppuu joskus.
Se tapahtuu tässä ajassa.
Tuhatvuotisen valtakunnan jälkeen Jumala vuodattaa jälleen tuomionsa, -
koska hän perustaa valtakuntansa kahdessa eri vaiheessa.
Ensin tulee tuhatvuotinen valtakunta, jota Messias hallitsee -
Jumalan valtaistuimelta kaikkein- pyhimmästä liitonarkin luota.
Painetaan mieliimme liitonarkki. Puhumme siitä kohta lisää.
Tuhatvuotisen valtakunnan lopuksi sielunvihollinen täytyy vapauttaa.
Lopuksi se ja sen seuraajat tuomitaan.
Jumalan valtakunnan etenemistä edeltävät aina tuomiot.
Viimeisen tuomion jälkeen tulee lopullinen Jumalan valtakunta, -
uusi Jerusalem, jolla ei ole loppua.
Ilm. 15:2: -
"Ja minä näin ikäänkuin lasisen meren, tulella sekoitetun..."
Olemme puhuneet viime viikkoina termistä "meri".
Meri on aina liikkeessä, sen aallot ärjyvät.
Meri kuvaa Sanassa usein epävakautta.
Epävakauden keskeltä syntyi viimeinen paha valtakunta, -
joka vastusti Jumalan tarkoitusperiä.
Mutta tässä kohtaa merellä tarkoitetaan aivan muuta.
Tämä meri ei ole täynnä vettä. Se on lasia ja tulta.
Tuli liittyy lasin valmistukseen.
Lasinen meri on vakaa.
Huomaa, mitä jakeessa 2 sanotaan voittajista: -
"Ja minä näin ikäänkuin lasisen meren, tulella sekoitetun, -
ja niiden, jotka olivat saaneet voiton pedosta ja sen kuvasta -
ja sen nimen luvusta, seisovan sillä lasisella merellä..."
Siinä kuvataan voittoa.
Lasimeren päällä seisovat ovat saaneet voiton epävakaudesta, -
josta pahan valtakunta syntyi.
"...ja heillä oli Jumalan kanteleet."
Voiton saaneet ylistivät ja palvoivat kanteleilla Jumalaa.
Jumala teki pahuutta synnyttävät asiat epävakaiksi.
Hän toi tilalle vakaan totuuden. Siitä seurasi Jumalan palvontaa.
Jakeessa 3 mainitaan kolmatta kertaa sana virsi.
Myös voitto ja tuomio liittyvät toisiinsa.
Jotkut sanovat, ettei Uuden testamentin Jumala tuomitse ketään.
He ovat väärässä.
Raamatussa tuomio liittyy myös palvontaan.
Jae 3: "Ja he veisasivat...virttä..."
Kyseessä on uusi laulu, kuten edellä on opetettu.
"Ja he veisasivat Mooseksen, Jumalan palvelijan, virttä -
ja Karitsan virttä..."
Ilmestyskirjassa on viitattu useaan otteeseen siihen, -
ettei Mooseksen opetusten -
eikä Messiaan opetusten ja pelastustyön välillä ole ristiriitaa.
Jumalan käskyissä annetaan suuntaviivat -
totuudelle, pyhyydelle ja vanhurskaudelle, -
eli sille, mikä Jumalaa miellyttää.
Mutta vain Karitsan lunastuksen kautta -
Mooseksen opetukset voivat toteutua elämässämme.
Monet sanankohdat vahvistavat Ilmestyskirjan sanoman.
Esimerkiksi VT:n viimeisen kirjan Malakian lopussa sanotaan: -
"Muistakaa minun palvelijani Mooseksen laki..."
Malakia kertoo myös profeetta Eliasta, joka tulee valmistamaan tietä.
Eli Ilmestyskirjassa opetetaan samaa, mitä jo VT:n profeetatkin opettivat.
"Ja he veisasivat Mooseksen, Jumalan palvelijan, virttä -
ja Karitsan virttä, sanoen: -
'Suuret ja ihmeelliset ovat sinun tekosi, Herra Jumala, Kaikkivaltias; -
vanhurskaat ja totiset ovat sinun tiesi, sinä kansojen kuningas.
Kuka ei pelkäisi, Herra, ja ylistäisi sinun nimeäsi?"
Siinä korostetaan jälleen Jumalan nimeä, -
joka tarkoittaa Jumalan luonnetta.
Juutalaisten rabbien mukaan -
Jumalan luonteesta kertovat erityisesti hänen käskynsä.
Jos Jumala syntyisi ihmiseksi, tämä noudattaisi VT:n käskyjä.
Siksi Sanassa korostetaan, ettei Messias rikkonut käskyjä.
Hän ei tehnyt syntiä.
Jumalan luonne näkyy Messias Jeshuassa, -
joka täytti lain käskyt.
Sama Jeshua asuu meissä uskon ja lunastuksen kautta.
"'Suuret ja ihmeelliset ovat sinun tekosi, Herra Jumala, Kaikkivaltias; -
vanhurskaat ja totiset ovat sinun tiesi, sinä kansojen kuningas."
Engl. KJV-käännöksessä lukee: "Sinä pyhien kuningas."
Pyhät ovat niitä, jotka on tehty pyhiksi.
Vanhurskauttaminen ja pyhäksi tekeminen liittyvät yhteen.
Vanhurskauttaminen on pyhäksi julistamista Jumalan edessä.
Pyhyys tarkoittaa myös tiettyä tarkoitusta varten erottamista.
"Pyhien Jumala" tarkoittaa sitä, että hän on meidän Jumalamme -
ja että meidät on kutsuttu elämään hänen tarkoitusperissään.
Ilm. 15:4: "Kuka ei pelkäisi, Herra, ja ylistäisi sinun nimeäsi?
Sillä sinä yksin olet Pyhä; -
sillä kaikki kansat tulevat ja kumartavat sinua, -
koska sinun vanhurskaat tuomiosi ovat julki tulleet.'"
Kaikki kansat tulevat kyllä kumartamaan Jumalaa, -
mutta se ei tarkoita sitä, että kaikki pelastuisivat.
Paavali sanoo Filippiläiskirjeessä: -
"Jokainen polvi notkistuu ja jokainen kieli tunnustaa Isän kunniaksi, -
että Messias Jeshua on Herra."
Kaikkien on tehtävä niin, mutta kaikki eivät pelastu.
Monet kyllä pelastuvat Jumalan tuomioiden huippuvaiheessa.
Jeshuan herruuden todellisuus kuluttaa heidät.
Mutta jos hänet tunnustetaan kuoleman jälkeen, se ei auta.
Jokainen joutuu antamaan Jumalalle vastauksen.
Heidän on tunnustettava, kuka hän on.
Jakeessa 5 puhutaan siitä, -
mistä aloitin tänään: Jumalan tuomioiden perustasta.
Miksi hän tuomitsee?
Ensin sanottiin, että hän on pyhä ja vanhurskas. Jae 5 jatkaa: -
"Ja sen jälkeen minä näin: -
todistuksen majan temppeli taivaassa avattiin..."
Siinä puhutaan todistuksen majasta.
Sana "todistus" viittaa tässä liitonarkkiin.
Sitä sanotaan myös todistuksen arkiksi.
Synagogat on rakennettu -
taivaallisen temppelin mallin mukaan.
Siellä oli todistuksen maja.
Se tuo mieleen liitonarkin.
Liitonarkki sisälsi kymmenen käskyn kivitaulut.
Kymmenen käskyä liittyvät kaikkiin Jumalan käskyihin.
Juutalaisuudessa opetetaan Jumalan käskyistä tietyllä tavalla.
Kun Jeshualta kysyttiin, mikä on suurin käsky, hän vastasi: -
"Rakasta Jumalaa kaikesta sydämestäsi, mielestäsi ja voimastasi -
ja lähimmäistäsi kuten itseäsi."
Juutalaiset voivat kirjoittaa allekkain käskyt -
Jumalan ja lähimmäisen rakastamisesta.
Niiden alle poikittain voidaan kirjoittaa kymmenen käskyä.
Siitä tulee yhteensä 12 käskyä. Jäljelle jää 601 käskyä.
Jokaisen 601:stä käskystä -
voi kirjoittaa jonkun 10 käskyyn kuuluvan käskyn alle.
Eli kymmenen käskyä, aseret hadibrot, -
liittyvät muihin Tooran käskyihin.
Eli vaikka liitonarkissa oli vain kymmenen käskyä, -
ne viittaavat kaikkiin käskyihin.
Tarkkaa tätä kuvakieltä, jotta ymmärrät Jumalan tuomioita.
Ilm. 15:5: -
"Ja sen jälkeen minä näin: todistuksen majan temppeli taivaassa avattiin; -
ja ne seitsemän enkeliä, joilla oli ne seitsemän vitsausta, -
lähtivät temppelistä..."
Jumalan viha ilmenee näissä seitsemässä vitsauksessa.
Tässä kohdassa Jumalan viha liitetään käskyihin.
Hänen tuomioidensa perustana on hänen käskyjensä rikkominen.
Käskyjä rikkovat eivät ole vanhurskaita, Jumalalle kelpaavia.
Jos olet uskova, -
olet saanut Messiaan veressä kaikki syntisi anteeksi.
Mutta jos et ole ottanut ilosanomaa vastaan, -
sinut tuomitaan joka kerrasta, kun rikot Jumalan lakeja.
"...ja ne seitsemän enkeliä, joilla oli ne seitsemän vitsausta, -
lähtivät temppelistä, -
puettuina puhtaisiin, hohtaviin pellavavaatteisiin -
ja rinnoilta vyötettyinä kultaisilla vöillä."
Enkelit ovat valmiina toimimaan.
Luku 7 tarkoittaa pyhittämistä tiettyä tarkoitusta varten.
"Ja yksi niistä neljästä olennosta [jotka ylistävät koko ajan Jumalaa] -
antoi niille seitsemälle enkelille seitsemän kultaista maljaa..."
Seitsemän vitsausta annettiin seitsemässä kultamaljassa.
Seuraavassa luvussa -
jokainen enkeli kaataa maljansa Jumalan käskystä maailmaan.
Nämä Jumalan tuomiot ovat aivan ainutlaatuisia.
Niitä eivät ihmiset voisi saada aikaan.
Ne ovat selvästi yliluonnollisen Jumalan tekoja.
Antikristuksen teot jäävät niiden varjoon.
Jokainen tulee tietämään, että Jumala on pyhä ja että hän tuomitsee synnin.
Vaikka Jumala kuluttaakin vihallaan kaiken pahan, -
hän ei tuomitse siksi, että hän olisi vihainen luonteeltaan -
tai että hän surmaisi ihmisiä mielellään.
Tuomioiden syynä on ihmisten haluttomuus kääntyä pois synnistä.
Minua hämmästyttää Ilmestyskirjassa erityisesti se, -
miten selkeästi ja voimakkaasti Jumala ilmestyy maailmalle.
Mutta ihmiset eivät tahdo nöyrtyä antamaan Jumalalle kunniaa, -
tunnustamaan syntejään, kääntymään niistä pois ja ottamaan hänet vastaan.
He jatkavat Jumalan pilkkaamista.
Pedon, viimeisen maailmanvallan, luonne näkyy ihmisistä.
Ilm. 15:7: -
"Ja yksi niistä neljästä olennosta antoi niille seitsemälle enkelille -
seitsemän kultaista maljaa, täynnä Jumalan vihaa, -
hänen, joka elää aina ja iankaikkisesti."
Siinä sanotaan, että Jumala on iankaikkinen.
Iankaikkinen tarkoittaa Sanassa sellaista, joka on kaiken yläpuolella.
Jumala on transsendenttinen: hän oli, on ja on oleva.
Hän joka on kaiken yläpuolella on hän, joka tuomitsee.
Sana käyttää hänestä myös nimitystä Herra, Jumala Sebaot.
"Sebaot" on sotilaallinen termi, joka tarkoittaa sotajoukkoja.
Hän on yliluonnollinen Jumala, -
joka vuodattaa tuomionsa sotajoukkojensa välityksellä.
Jae 8: "Ja temppeli tuli savua täyteen -
Jumalan kirkkaudesta..."
Jumalan tuomiot liittyvät läheisesti hänen vihaansa ja kirkkauteensa.
Monen mielestä Jumalan viha ja kirkkaus eivät sovi yhteen.
Mutta hän tuomitsee synnin juuri pyhyytensä ja kirkkautensa tähden.
Kun Jumala tuomitsee epäpyhän, -
hänen pyhyytensä ilmestyy maailmalle.
Jae 8: "Ja temppeli tuli savua täyteen -
Jumalan kirkkaudesta ja hänen voimastansa..."
Kohta muistuttaa erästä Aikakirjojen ja Kuningasten kirjojen kohtaa.
Kun Salomo oli saanut rakentamansa temppelin valmiiksi, -
se piti pyhittää.
Temppelin pyhittämisen yhteydessä Salomo rukoili.
Rukouksen kautta temppeli täyttyi savulla tai pilvellä, -
joka liittyy Jumalan kirkkauteen.
Pilven vuoksi papit eivät voineet astua temppeliin tekemään tehtäviään, -
koska Jumala teki kaiken.
Tämä Ilmestyskirjan kohta muistuttaa meitä Jumalan pyhyydestä.
Mutta siinä tapahtuu muutakin. Jae 8: -
"Ja temppeli tuli savua täyteen -
Jumalan kirkkaudesta ja hänen voimastansa, -
eikä kukaan voinut mennä sisälle temppeliin, -
ennenkuin niiden 7 enkelin 7 vitsausta oli käynyt täytäntöön."
Mikään ei voi estää Jumalan tuomiota.
Jumala ei muuta mieltään eikä kadu.
Sana tosin sanoo, että Jumala katuu välillä.
Jumalan katuminen tarkoittaa sitä, -
että hän sai lohdutuksen eikä siksi tuominnut.
Mutta Ilmestyskirjassa Jumalan vihaa ei pysäytä mikään, -
ennen kuin se on kokonaan vuodatettu.
"...eikä kukaan voinut mennä sisälle temppeliin, -
ennenkuin niiden 7 enkelin 7 vitsausta oli käynyt täytäntöön."
Luku seitsemän toistuu Ilmestyskirjassa usein.
Jumalan viha liittyy hänen pyhyytensä ilmestymiseen.
Hän tuomitsee, kunnes synti on kokonaan hävitetty.
Jäljelle jää vain se, -
mikä on sopusoinnussa Jumalan tahdon ja tarkoitusperien kanssa.
Sanon vielä lopuksi, -
että tuomittuaan Jumala siunaa.
Sana käyttää termiä viini, joka tarkoittaa myös iloa, -
kuvaamaan Jumalan vihaa.
Vuodatettuaan vihansa viinin Jumala antaa siunauksen.
Silloin hän täyttää lupauksensa liittonsa kansalle.
Emmehän me halua elää maailmassa, -
jossa on Jumalan tarkoitusperiä vastustavia asioita.
Hän hävittää ne, niin että jäljelle jää hänen tahtonsa.
Ensi viikolla tutkimme Ilmestyskirjan lukua 16.
Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen